《念奴娇 其三 探梅》
宋代·侯寘

衰翁憨甚，向尊前、手捻一枝寒玉。想见梅台花更好，一片琼田栖绿。

短辔轻舆，大家同去，取酒偿醲馥。元来春晚，万包空间黄竹。

休恨雪小云娇，出群风韵，已觉桃花俗。羯鼓声高回笑脸，怎得天公来促。

江上风平，岭南人远，谁度单于曲。明朝酒醒，但馀诗兴天北。

作者简介：宋东武人，字彦周。晁谦之甥。曾为耒阳令。高宗绍兴中以直学士知建康。有《懒窟词》，风格婉约，一时推崇。